૨૦૧૬-૧૭ના અહેવાલ મુજબ ૨૦૧૫-૧૬મા તેમના દવાખાનાઓમાં નવા દર્દીઓની સંખ્યાનો દર ૧,૦૦૦ પર ૪૬૦ હતો તે ૨૦૧૬-૧૭મા ઘટીને ૩૮૯ થયો. આ શું દર્શાવે છે? વીમા કામદારો શા માટે વિમા દવાખાનામાં સારવાર માટે જતા નથી? નબળી સેવાઓ – તે જ જવાબ છે. કોર્પોરેશનની હોસ્પિટલોમાં સરેરાશ ઓક્યુપન્સી ૬૬% અને રાજ્ય દ્વારા સંચાલિત ઇએસઆઈ હોસ્પીટલોમાં તે દર ૪૪%નો છે. દેશ આખામાં થઈને એમના પાચ કેન્દ્રો વ્યવસાયિક રોગોના નિદાન માટે છે તેવી માહિતી અહેવાલમાં આપે છે પણ આ કેન્દ્રોમાં કેટલા દર્દીઓ ગયા અને કેટલા દર્દીઓ ક્યાં વ્યવસાયિક રોગથી પીડાતા જોવા મળ્યા તેની માહિતી અહેવાલમાં નથી. કારણ સ્પષ્ટ છે, કોઈ ત્યાં જતું નથી અથવા તો કોઈને ત્યાં મોકલવામાં આવતા નથી. કોઈ કામદારને વ્યવસાયિક રોગ લાગુ પડતો નથી. છે ને જાદુ.